CELEX: 62012CN0277
Language: el
Date: 2012-06-01 00:00:00
Title: Υπόθεση C-277/12: Αίτηση για την έκδοση προδικαστικής αποφάσεως, την οποία υπέβαλε το Latvijas Republikas Augstākās tiesas Senāts (Λεττονία) την 1η Ιουνίου 2012 — Vitālijs Drozdovs κατά AAS «Baltikums»

4.8.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 235/10
            
         Αίτηση για την έκδοση προδικαστικής αποφάσεως, την οποία υπέβαλε το Latvijas Republikas Augstākās tiesas Senāts (Λεττονία) την 1η Ιουνίου 2012 — Vitālijs Drozdovs κατά AAS «Baltikums»
   (Υπόθεση C-277/12)
   2012/C 235/18
   Γλώσσα διαδικασίας: η λεττονική
   
      Αιτούν δικαστήριο
   
   Latvijas Republikas Augstākās tiesas Senāts
   
      Διάδικοι στην υπόθεση της κύριας δίκης
   
   
      Αναιρεσείων: Vitālijs Drozdovs, εκπροσωπούμενος ως ανήλικος από την επίτροπό του Valentīna Balakireva
   
      Αναιρεσιβαλλόμενη: AAS «Baltikums»
   
      Προδικαστικά ερωτήματα
   
   
               1)
            
            
               Συμπεριλαμβάνεται η αποζημίωση για ηθική βλάβη στο ποσό της υποχρεωτικής αποζημιώσεως για τις σωματικές βλάβες που προβλέπεται από το άρθρο 3 της οδηγίας 72/166/ΕΟΚ του Συμβουλίου (1), της 24ης Απριλίου 1972, περί εναρμονίσεως των νομοθεσιών των κρατών μελών των σχετικών με την ασφάλιση της αστικής ευθύνης που προκύπτει από την κυκλοφορία αυτοκινήτων οχημάτων και με τον έλεγχο της υποχρεώσεως προς ασφάλιση της ευθύνης αυτής, και από τα άρθρα 1 και 2 της δεύτερης οδηγίας 84/5/ΕΟΚ του Συμβουλίου (2), της 30ής Δεκεμβρίου 1983, για την προσέγγιση των νομοθεσιών των κρατών μελών των σχετικών με την ασφάλιση της αστικής ευθύνης που προκύπτει από την κυκλοφορία αυτοκινήτων;
            
         
               2)
            
            
               Σε περίπτωση καταφατικής απαντήσεως στο πρώτο ερώτημα, πρέπει το άρθρο 3 της οδηγίας 72/166/ΕΟΚ του Συμβουλίου, της 24ης Απριλίου 1972, περί εναρμονίσεως των νομοθεσιών των κρατών μελών των σχετικών με την ασφάλιση της αστικής ευθύνης που προκύπτει από την κυκλοφορία αυτοκινήτων οχημάτων και με τον έλεγχο της υποχρεώσεως προς ασφάλιση της ευθύνης αυτής, και τα άρθρα 1 και 2 της δεύτερης οδηγίας 84/5/ΕΟΚ του Συμβουλίου, της 30ής Δεκεμβρίου 1983, για την προσέγγιση των νομοθεσιών των κρατών μελών των σχετικών με την ασφάλιση της αστικής ευθύνης που προκύπτει από την κυκλοφορία αυτοκινήτων, να ερμηνευθούν υπό την έννοια ότι δεν επιτρέπουν σε κράτος μέλος να περιορίζει το ανώτατο ύψος αποζημιώσεως για άυλες ζημίες (ηθική βλάβη), θεσπίζοντας όριο πολύ κατώτερο του ορίου ευθύνης της ασφαλιστικής εταιρίας που προβλέπουν οι οδηγίες και ο εθνικός νόμος;
            
         
      (1)  ΕΕ L 103, σ. 1.
   
      (2)  ΕΕ L 8, σ. 17.